Nuusbrief van 8 Junie 2018 | Laerskool Jan van Riebeeck
8 Jun, 2018 | Nuusbrief
Maandag, 18 Junie 2018 Gr.4&5: Musiekkonsert (08:15 in skoolsaal)
Dinsdag, 19 Junie 2018 Gr.6&7: Musiekkonsert (08:15 in skoolsaal)
Donderdag, 21 Junie 2018 Markdag (vanaf 12:00-12:45)
Veiling: Saterdag 2 Junie
Baie dankie aan almal wat 'n bydrae gelewer het tot die GROOT sukses van ons jaarlikse veiling wat verlede Saterdagaand in die Kelvin Grove Hotel was. Baie dankie aan almal wat die funksie bygewoon het, items geskenk het, items gekoop het en natuurlik die paar spesiale dames wat hard gewerk het om goeie items vir die veiling geskenk te kry en al die ander reëlings rakende die veiling getref het. Dit lyk of die netto opbrengs oor die R900 000,00 is!
Dit is vir my baie hartseer om te sê dat ons vier onderwysers gaan verloor voor die einde van die jaar…
*Juffrou Astrid Jordaan (Gr 1) het besluit om vir eers die tuig neer te lê en meer tyd aan haar gesin te spandeer en verlaat ons aan die einde van hierdie kwartaal. Haar pos is reeds geadverteer en ons het 'n hele paar baie goeie kandidate gekry wat aansoek gedoen het. Ons sal volgende week 'n aanstelling maak.
*Meneer Timothy Lilly het 'n pos in Qatar aanvaar en sy laaste dag is ook 22 Junie. In sy plek het ons vir Meneer Muller Joubert wat tans 'n onderwyser by Hugenote Laer in Wellington is, aangestel.
*Juffrou Izel Storm het 'n pos in Dubai aanvaar en begin reeds in September. Haar laaste dag is einde Augustus en haar pos word in eerskomende Saterdag se "Die Burger" geadverteer.
*Juffrou Bibi Stoffberg trou op die 6de Oktober. Haar verloofde bly in George. Hulle het gehoop dat hy, voordat hulle trou, 'n oorplasing Kaapstad toe sou kry, maar tot op hede het dit nog nie gerealiseer nie, so indien dit nie voor 22 Junie gebeur nie, sal sy ook net tot einde September by ons bly, aangesien sy 'n kwartaal moet kennis gee.
Vir al die bogenoemde poste sal tydelike aanstellings tot die einde van die jaar gemaak word. Indien die persoon aan al ons verwagtinge voldoen, kan dit 'n permanente aanstelling word.
Hierdie groep is die eerste wat die CIE (Cambridge International Exam) as eksamen in Wiskunde aflê. Hulle maak geskiedenis, want HS Jan van Riebeeck is een van die eerste Afrikaans mediumskole in die land wat ons leerders die geleentheid bied om hierdie kwalifikasie te verwerf. Leerders van omliggende skole kan ook by ons skool se klasse inskakel. Lila en Nina Ferreira, Mila Yssel, Emil van der Walt, Tiaan Theron en Theodore Pauw was op Laerskool Jan van Riebeeck!
Kontak gerus vir me Lizette Visser (Lizette.visser@janvanriebeeck.co.za) vir meer inligting.
Die eksamen is in volle swang vir die Gr.4-7 leerders en eindig 15 Junie.
Alle koorlede moet Saterdagoggend om 10:00 in netjiese winterskooldrag by Curro Sitari in Somerset Wes wees.
Een van die dae sien julle ons op televisie!
Neem asb. kennis van die twee musiekkonserte die laaste week van die kwartaal:
Maandag 18 Junie om 08:15 ( oggend)- Alle Gr. 4 en 5 musiekleerders
Dinsdag 19 Junie om 08:15 ( oggend)- Alle Gr. 6 en 7 musiekleerders
Alle ouers en belangstellendes is welkom.
Ons skaakspan het laas Vrydag 4 – 1 gewen teen Weizmann.
Ons spanlede het hulle alles gegee en elke beweging strategies beplan.
Hou so aan manne!
Landloop te Bishops Prep
Hierdie byeenkoms vind plaas op Vrydag, 8 Junie
" Don't underestimate the power of doing nothing, or just going along, listening to all the things you can't hear, and not bothering.